**DĖL LĖŠŲ SKYRIMO**

2018 m. rugpjūčio 2 d. Nr. DĮV-899

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1 ir 5.2 papunkčiais, atsižvelgdamas į Jomantų kaimo bendruomenės pirmininkės Jurgitos Kumžienės 2018 m. liepos 25 d. prašymą, Sporto klubo „Šilalės lūšis“ vadovo Manto Kasiliauskio 2018 m. liepos 24 d. prašymą, Varsėdžių kaimo bendruomenės pirmininkės Irenos Šniukienės 2018 m. liepos 17 d. prašymą „Dėl paramos skyrimo“, Lietuvos Jėgos sporto šakų asociacijos „Jėgos imtynės“ prezidento Artūro Urbanavičiaus 2018 m. liepos 25 d. prašymą ir VšĮ „Mažų miestelių krepšinio lyga“ direktoriaus 2018 m. rugpjūčio 1 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr.1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 2 134,80 Eur:

1.1. Jomantų kaimo bendruomenei – 300,0 Eur (padengti organizuojamos kraštiečių sueigos, kuri įvyks 2018 m. rugpjūčio 11 d. Jomantuose, išlaidų dalį);

1.2. Sporto klubui „Šilalės lūšis“ – 334,80 Eur (padengti atstovavimo Šilalės rajono Regionų krepšinio lygos sportinėse varžybose už Simono Gaudėšiaus gimnazijos sporto salės nuomą išlaidas);

1.3. Varsėdžių kaimo bendruomenei – 200,0 Eur (padengti Šv. Roko atlaidų organizuojamo šventinio koncerto išlaidų dalį);

1.4. Lietuvos jėgos sporto šakų asociacijai „Jėgos imtynės“ – 1 000,0 Eur (prisidėti prie organizuojamo sporto renginio „Šilalės galiūnas 2018“ ir Atviros štangos spaudimo varžybų Šilalės mero taurei laimėti, kurios vyks 2018 m. rugpjūčio 4 d. Šilalėje, išlaidų dalį);

1.5. VšĮ „Mažų miestelių krepšinio lyga“ – 300,0 Eur (prisidėti prie organizuojamo Mažų miestelio krepšinio lygos 3x3 čempionato, kurios vyks Šilalėje, išlaidų dalį).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams, (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Raimundas Vaitiekus